**Referat fra styremøte i Klokkarvik grendalag 22.11.18**

Til stede på møtet: Frode Wessel Jansen, Frank Tollefsen, Randi Børnes Dåvøy og Vegard Sælensminde.

1. Referat fra forrige møte: Godkjent.
2. Loppemarked: Noe nedgang i antall besøkende. Overskudd 7100.20 ,- Dette er også noe lavere enn tidligere.

Vi vil i fremtiden vurdere å flytte loppemarkedet til vårhalvåret. Det er ofte travelt på høsten.

1. Halloween: En stor suksess! Vi har fått mange gode tilbakemeldinger fra de som var her. Dette gjelder både voksen- og barnefesten. Kiosken på barnefesten bør organiseres annerledes neste gang. Ellers noen mindre justeringer på innkjøp og filmvisning.

Overskudd på ca. 3100,-

For neste års arrangement vil vi vurdere ølsalg, som kan gi en ekstra inntekt.

1. Valgkomité 2019. Styret tar denne gangen selv på seg å kontakte kandidater til nye styremedlemmer dersom noen fra dagens styre ikke tar gjenvalg.
2. Eventuelt:

* 24. januar arrangeres et møte på grendahuset med utbyggere, politikere, ordfører og rådmann, der tema er hva som skjer på Klokkarvik med tanke på boligbygging, utvikling av vei, vann og kloakk med mer.
* Innkjøp av møbler til grendahusets foaje: Christina har utarbeidet 2 forslag til innkjøp.

Styret vedtar å gjøre dette innkjøpet nå, for å gi huset et nødvendig løft, ikke minst for å for å være attraktivt å leie. Prisforskjellen på disse to alternativene er relativt liten, og styret vedtar å gi Christina mandat til å velge det hun synes passer best.

* Det er en del arbeid som må gjøres i grendahuset. Ferdigstillelse av musikkanlegg, og renhold av ventilasjonsrør og lamper. Vi prøver å få gjort noe av dette i desember, og ellers så fort som mulig.
* Gulvet er nå utbedret og ser ut til å være slik vi vil ha det.
* Når vi nå har investert i nytt lydanlegg, vil vi vurdere å lage en egen leieavtale for leietakere som vil bruke anlegget, og også en «nedbetalingsplan», selv om anlegget er betalt. Vi kan også prøve å selge noe av det gamle utstyret.
* På neste møte (onsdag 16. januar) skal vi ta opp igjen grendadagen.

Referent: Vegard Sælensminde